Suomen kielen ja kulttuurin lyhyet opetusvierailut | Opetushallitus
Suomen kielen ja kulttuurin lyhyet…
Suomen kielen ja kulttuurin lyhyet opetusvierailut
Miten yliopisto hakee vierailijaa?
Miten haet vierailijaksi?
Haettavat paikat syksyllä 2019 (peruutusten vuoksi vapautuneet)
Vuoden 2019 opetusvierailut
Lähetämme vuosittain 15–20 suomalaisten yliopistojen opettajaa ja tutkijaa opetusvierailijoiksi ulkomaisiin yliopistoihin, joissa opetetaan Suomen kieltä ja kulttuuria.
ovat Suomen kielen tai kulttuurin alan intensiivikursseja
täydentävät yliopistojen omaa opetusta
sopivat opiskelijoiden opinto-ohjelmaan ja yliopiston tutkintovaatimuksiin
pidetään yleensä suomeksi (poikkeuksellisesti muulla kielellä, jos se on tarkoituksenmukaista).
Opetusvierailujen tarkoitus on edistää suomalaisten ja ulkomaisten yliopistojen opettajien ja tutkijoiden verkostoitumista.
Opetusvierailun aihe
Vastaanottava yliopisto päättää itse opetusvierailun aiheen omien tarpeidensa mukaan.
Opetusvierailut ovat liittyneet esim. suomen kieleen, suomalaiseen kirjallisuuteen, kääntämiseen, kulttuurihistoriaan, saamen kieleen ja saamelaiseen kulttuuriin.
Opetusvierailun kesto
Opetusvierailun kesto voi olla
5–10 päivää ja
12–25 tuntia luento-opetusta (oppitunnin pituus 45 minuuttia).
Lisäksi kurssiin voi sisältyä ennakkotehtävä, lopputentti tai lopputyö.
Ilmoitamme haun alkamisesta huhtikuussa suomi-opettajat-sähköpostilistalla.
Hakuaika päättyy vuosittain 31.5. Haku koskee aina seuraavaa kalenterivuotta.
Lähetä hakemus osoitteeseen hakemukset_skk@oph.fi. Kirjoita otsikkokenttään ”Opetusvierailija”.
Päätökset yliopistoille
Yliopistot saavat tiedon päätöksistä elo-syyskuussa.
Teemme päätökset hakemuksissa annettujen tietojen perusteella.
Päätöksiin vaikuttavat puoltavasti seuraavat seikat:
kurssista saa opintopisteitä
opetuskielenä on suomi
yliopistolla ei ole ollut Opetushallituksen opetusvierailijaa kahtena edellisenä vuonna ja
yliopisto osallistuu vierailijan majoituskustannuksiin.
Lisäksi päätöstä tehdessä otamme huomioon
kurssin osallistujamäärän
voiko yliopisto saada vierailijoita muiden ohjelmien kautta ja
hakeeko yliopisto ensisijaisesti opetusvierailijaa vai harjoittelijaa.
Voit hakea opetusvierailijaksi, jos olet
suomalaisen yliopiston opettaja tai tutkija tai
alan suomalaisen tutkimuskeskuksen tms. asiantuntija.
Hakuaika opetusvierailijaksi on vuosittain loka-marraskuussa, mutta nyt on nopeassa haussa kaksi peruutuksen vuoksi vapautunutta opetusvierailua: Kiovassa Suomen kirjallisuuden historian kurssi ja Varsovassa keskustelunanalyysin kurssi.
HUOM.! Hakuaikaa on jatkettu!
Ennen kuin haet vierailijaksi, selvitä omasta yliopistostasi, voiko se hoitaa opetusvierailun rahaliikenteen (ks. kohta Käytännön järjestelyt | Rahaliikenne).
Lähetä hakemus osoitteeseen hakemukset_skk@oph.fi viimeistään 17.9.2019. Kirjoita otsikkokenttään ”Opetusvierailija”. Liitä hakulomakkeeseen ansioluettelo.
Päätökset vierailijoille
Lähetämme vierailijoiden hakemukset vastaanottavalle yliopistolle, joka tekee lopullisen valinnan. Isommista hakijamääristä teemme esivalinnan ennen yliopistolle lähettämistä.
Ilmoitamme päätöksistä hakijoille sähköpostitse.
HAKUAIKAA ON JATKETTU 17.9.2019 SAAKKA!
Kyivskyj Nacionalnyj Lingvistichnyi Universytet
Kafedra germanskoi i fino-ugorskoi filologii
Kurssikuvaus: Lyhyt Suomen kirjallisuuden historia
Opiskelijat: 10 - 20 3. vuosikurssin opiskelijaa
Ajankohta ja kesto: 20 - 25 tuntia, 10 päivää syyslukukautena 2019. Tarkka ajankohta sovitaan opetusvierailijan kanssa.
Kurssikuvaus: Keskustelunanalyysin erikoiskurssi.Luennot ovat osa pakollisia opintoja, mutta eivät muodosta kokonaista kurssia. Ne siis sisältyvät kursseihin, joista opiskelijat saavat opintopisteitä. Kurssit pidetään kahdella eri tasolla: kolmannen ja viidennen vuosikurssin opiskelijoille omat kurssinsa.
Opiskelijat: 3. ja 5. vuosikurssin opiskelijoita. Myös opettajat voivat osallistua kurssille.
Ajankohta ja kesto: 12 tuntia, 5 päivää syyslukukautena 2019. Mieluiten viikko 47 tai 48 marraskuussa. Tarkka ajankohta sovitaan opetusvierailijan kanssa.
Opetushallituksen vastuuhenkilö koordinoi opetusvierailuja lähettävän ja vastaanottavan yliopiston välillä.
Vastaanottavan yliopiston yhteyshenkilö sopii suoraan vierailijan kanssa opetusvierailun yksityiskohdista (kurssin sisällöstä, toteutustavasta, ajankohdasta, kestosta jne.).
Opetusvierailija tekee itse matkajärjestelynsä.
Maksamme opetusvierailijan opetuspalkkion, matkakulut ja päivärahan.
Opetuspalkkio sisältää korvauksen opetusjakson suunnittelusta ja toteuttamisesta sekä oppimateriaalin valmistamiseen ja kuulustelujen tai harjoitustöiden korjaamiseen käytetystä ajasta.
Matkakulujen korvaamisessa noudatamme valtion matkustussääntöä. Huomioitavaa:
Maksamme päivärahaa vain matkustus- ja opetuspäiviltä.
Matka tehdään edullisinta matkustustapaa käyttäen.
Vierailuun voi sisältyä vain yksi viikonloppu (tai esim. saapuminen sunnuntaina, lähtö lauantaina).
Vierailuun ei sisälly opetuksettomia päiviä (poikkeuksista neuvoteltava erikseen).
Toivomme vastaanottavan yliopiston järjestävän ja maksavan majoituksen. Jos se ei ole mahdollista, voimme korvata myös majoituskulut. Edellytämme kuitenkin, että vastaanottava yliopisto auttaa kohtuuhintaisen majoituksen löytämisessä.
Tärkeää: Emme maksa palkkiota ja matkakuluja suoraan vierailijalle, vaan kaikki rahaliikenne kulkee suomalaisen yliopiston (tai muun organisaation) kautta.
Vierailija laatii opetusvierailusta kustannusarvion yhteistyössä esimiehensä kanssa ja lähettää sen opetusvierailujen vastuuhenkilölle viimeistään kuukautta ennen vierailua. Sen jälkeen teemme päätöksen opetusvierailua varten myönnettävästä määrärahasta.
Vierailun jälkeen suomalainen yliopisto (tai muu organisaatio) laskuttaa meiltä vierailun toteutuneet kustannukset (kuitenkin enintään Opetushallituksen myöntämän määrärahan verran). Emme maksa erillistä korvausta rahaliikenteen hoitamisesta.
Sekä vierailija että vastaanottavan yliopiston yhteyshenkilö lähettävät vierailusta raportin opetusvierailun vastuuhenkilölle kahden kuukauden kuluessa vierailun päättymisestä.
Italia, Napoli, Università degli Studi di Napoli - L'Orientale: Musiikki kielen oppimisen välineenä
Itävalta, Wien, Universität Wien: Pohjoissaamen kielen ja kulttuurin johdanto
Kiina, Peking, Beijing Foreign Studies University: Suomen kulttuuri TAI Pohjoismaiden kirjallisuus, kulttuuri ja yhteiskunta
Liettua, Vilna, Vilniaus Universitetas: Suomenkielinen lyriikka 1900-luvulla
Puola, Poznan, Uniwersytet im. Adama Mickiewicza w Poznaniu: Suomalainen 2000-luvun kaunokirjallisuus
Puola, Varsova, Uniwersytet Warszawski: Keskusteluanalyysi
Romania, Cluj-Napoca, Universitatea Babeş-Bolyai: Rajatutkimus (kulttuurinen ja antropologinen näkökulma)
Saksa, Greifswald, Universität Greifswald: Suomen kirjallisuus ja kulttuuri
Slovakia, Bratislava, Univerzita Komenského: Suomen kielen morfologian ja syntaksin kurssi
Tšekki, Brno ja Praha, Masarykova univerzita ja Univerzita Karlova: Suomalainen runous
Ukraina, Kiova, Kyivskyj Nacionalnyj Lingvistichnyi Universytet: Suomen kirjallisuus
Unkari, Debrecen, Debreceni Egyetem: Kirjallisuusaiheisten gradujen ohjaus
Unkari, Szeged, Szegedi Tudományegetem: Puhekieli ja/tai variaatio
Venäjä, Izhevsk, Udmurtski Gosudarstvennyi Universitet: Suomen S2-opetuksen uusia menetelmiä
Venäjä, Moskova, Moskovski Gosudarstvennyi Universitet: Suomen kielen keskustelukurssi
Venäjä, Petroskoi, Petrozavodski Gosudarstvennyi Universitet: Suomalainen nykykirjallisuus
Venäjä, Pietari, Gosudarstvennyi Pedagogitšeski Universitet im. A. I. Gertsena: Suomen kieli
Venäjä, Pietari, Sankt-Peterburgski Gosudarstvennyi Universitet: Kääntäminen ja tulkkaus